Document ID: 32005R0081

KOMISIJOS REGLAMENTAS (EB) Nr. 81/2005
2005 m. sausio 19 d.
iš dalies keičiantis Reglamentą (EEB) Nr. 3077/78 dėl patvirtinimų, lydinčių iš šalių, kurios nėra Bendrijos narės, importuotus apynius, atitikimo Bendrijos sertifikatams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo (1), ypač į jo 5 straipsnio 2 dalį,
kadangi:
(1)
Komisijos reglamentu (EEB) Nr. 3077/78 (2) trečiose šalyse įsteigiamos agentūros, įgaliotos išduoti patvirtinimus, kurie turi būti pridėti prie apynių ir iš jų pagamintų produktų, importuotų iš šių šalių, ir yra pripažinti lygiaverčiais Reglamento (EEB) Nr. 1696/71 2 straipsnyje numatytam sertifikatui.
(2)
Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai įstojus į Europos Sąjungą, šių naujųjų valstybių narių agentūros turėtų būti išbrauktos iš Reglamento (EEB) Nr. 3077/78 priede esančio sąrašo.
(3)
Todėl Reglamentas (EEB) Nr. 3077/78 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Apynių valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3077/78 priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 19 d.

Labels: 17
5
3
6
18
15